གཞུང་གིས་དབུས་བོད་མིའི་སྒྲིག་འཛུགས་ཞེས་འགྱུར་བ་བཏང་ཡང་གཞོན་ལྷན་གྱིས་བོད་གཞུང་ཞེས་པའི་མིང་གིས་མུ་མཐུད་དུ་འབོད་རྒྱུ་ཟེར།འདི་ནི་མི་འོས་པ་ཞིག་མ་རེད་འདོད།འདིས་ངྷ་སའི་བོད་ཀྱི་ཆབ་སྲིད་ཀྱི་སྒྲོམ་གཞི་འདི་ལ་མིང་ཇི་འདྲ་ཞིག་བཏགས་ཀྱང་བོད་མི་ཚོའི་སེམས་ན་ནམ་ཡང་བོད་གཞུང་ཡིན་པ་མཚོན་གྱི་ཡོད།ང་རང་གིས་ཀྱང་ངོས་འཛིན་དེ་ལྟར་བྱེད་ཅིང་དེ་ལྟར་འབོད་པ་ལས་བོད་མིའི་སྒྲིག་འཛུགས་ཟེར་བ་འདིས་བོས་ན་མི་འདོད།དཔེར་ན་༸གོང་ས་མཆོག་གིས་ཆབ་སྲིད་ཀྱི་ཐུགས་འགན་མཚམས་འཇོག་གནང་ཡང་བོད་མིའི་སེམས་པའི་མཆོད་སྟེགས་ན་ནམ་ཡང་སྐུ་དབང་བཞེས་ནས་བཞུགས་ཡོད་པ་དང་འདྲ།གཞུང་གིས་ཀྱང་གཞུང་གི་མཚན་གནས་དེ་ལྟར་འགྱུར་བ་གཏོང་དགོས་བྱུང་ཡང་གཞུང་ལ་བོད་གཞུང་ཞེས་པའི་མིང་གིས་འབོད་མི་ཆོག་གསུངས་མ་སོང་ལ།དེ་ལྟར་གསུང་རྒྱུ་ཡང་མ་རེད།མི་ཁ་ཤས་ཀྱིས་འདི་ལ་བོད་གཞུང་ཞེས་པའི་མིང་གིས་མ་བོས་ཚེ་བོད་མིའི་རང་དབང་གི་མ་རྩ་ཤོར་བ་ལྟ་བུའི་མི་བཤད་དགུ་བཤད་བྱེད་ཀྱི་འདུགའགྱུར་བ་གཏོང་དགོས་པའི་རྒྱུ་མཚན་ལན་གཅིག་མ་ཡིན་པར་བཤད་སོང་།དེ་བས་མིང་གི་ཐོག་ན་དཔའ་རྒོད་བྱེད་རྒྱུ་གང་ཡང་མེད།ཡོང་ན་ནི་ལས་འགུལ་རེ་སྤེལ་དང།བོད་ཀྱི་གནས་བབ་ཛ་དྲག་ཇི་འདྲ་ཞིག་ཡིན་མིན་ནི་ཞུ་ག་ལ་དགོས།སྔར་ཡང་བདག་སྒྲའི་པ་དང་བ་བརྩད་པ་རེད་ལ།དེའི་རྗེས་སུ་མང་དང་དམངས་ཀྱང་བརྩད་སོང་།ད་ལྟ་གཞུང་གི་མིང་རྩོད་ཀྱི་ཡོད།